Vir hierdie resep het jy ’n no. 1 soufflé-bak (17,5 cm) nodig.
8 eetlepels gerasperde kaas (verkieslik ’n mengsel van parmesaan en gruyere, maar cheddar sal ook werk)
210 mℓ melk
1 eetlepel bruingebraaide krummels
Stel die oond op 190°C.
Gebruik ’n groot kastrol en berei ’n roux deur die botter te smelt, dan die kastrol van die hitte te verwyder en die meel in te roer.
Geur met sout en cayennepeper en roer die melk deeglik deur.
Plaas die kastrol terug op die hitte en roer die mengsel aanhoudend, tot dit kook.
Verwyder dit weer van die hitte en roer die mosterd by.
Klop 6 lepels kaas by.
Klop nou elke eiergeel apart by.
Die basiese sous moet goed met kaas en sout en peper gegeur word om op te weeg teen die hoeveelheid eierwit wat gebruik word.
Meng die sous goed, klop die eierwit styf en vou 2 eetlepels eierwit met ’n metaallepel by die sous. Vou eers die een helfte van die orige eierwit en dan die ander helfte by die sous en draai die kastrol in die rondte terwyl jy die eierwit invou. Jy wil nie onnodig aan die sous roer nou nie.
Skep die mengsel in die soufflé-bak.
Meng bruingebakte krummels met doe orige gerasperde kaas en strooi dit bo-oor.
Bak 25 tot 30 minute lank in die oond, tot dit egalig bruin en ferm is.
op 11/16/2018 01:43:00 pm